Кад ја станем, мати, умирати
Кад ја станем, мати, умирати,
Не прави ми сандук од дасака,
Већем прави сандук од момака,
Од момака и од девојака:
Два са стране, један чело главе;
Белу ружу подајте за душу,
A црвену подајте швалеру,
Нек је мете у џеп с десне стране,
С десне стране, ди су моје тајне.

Извор  
1863. Банатске песме. Епископска печатња: Нови Сад. стр. 25-26.

Српске лирске народне песме‎
Банатске песме